Vineri, 15 martie, comediantul Radu Bucălae și soția lui sunt, din nou, la școală, de data aceasta alături de Andrei Aradits, gazda show-ului de divertisment din cadrul căruia nu lipsesc concurenţi cu poveşti deosebite, copii isteţi şi carismatici, dar și întrebări menite să stârnească interes şi curiozitate.
,,Încă de când a apărut emisiunea mă visam în postura asta, însă, pentru că știam că singur nu sunt mai deștept decât un copil de clasa a V-a, am luat-o și pe soția mea, cu speranța că două creiere de adulți vor face față. Este o experiență prin care ar trebui să treacă orice adult, ca să ne amintim că școala te face << neprost >>, a mărturisit, amuzat, comediantul.
Dacă va reuși cuplul să treacă clasa, telespectatorii vor afla urmărind ediția de mâine, 15 martie, de la ora 18.00. De la profesori, învăţători, taximetrişti, bucătari sau doctori, cu toţii vor trebui să-şi răspundă la întrebarea Ești mai deștept decât un copil de clasa a V-a?, în cadrul quiz show-ului difuzat de luni până vineri, de la ora 18:00, la Antena 1 și pe AntenaPLAY.